Előterjesztés Zalakaros Város Önkormányzata Képviselő-testületének 2024. augusztus 15-i ülésére
Tárgy: Zalakarosi Turisztikai Nonprofit Kft. kérelme
Készítette: Horváthné Juhász Barbara pénzügyi osztályvezető

Tisztelt Képviselő-testület!
A Zalakarosi Turisztikai Nonprofit Kft. ügyvezetője az előterjesztés mellékleteként csatolt kérelmet nyújtotta be a Képviselő-testület részére. A kérelem két dologra vonatkozik:
1. Egyrészt ügyvezető úr kéri a 2024. szeptember-december hónapokra megállapított támogatási összegek átütemezését oly módon, hogy augusztus hónapban 5 millió Ft előfinanszírozás szükséges a szeptember, október, november és december havi támogatási összegek terhére. Előfinanszírozási kérelmét a Kft. likviditási nehézségeivel indokolja.
Az önkormányzat részéről nincs pénzügyi akadálya a támogatás fentiek szerinti folyósításának, ehhez a támogatási szerződés (TSZ) módosítása szükséges. A hatályos támogatási szerződés az előterjesztés mellékletét képezi, annak II.3. pontja tartalmazza az támogatás folyósításnak ütemezését. (augusztus 16-ig plusz 5 millió Ft kerülne kiutalásra előlegként, a szeptember-október-november-december havi támogatási összegek pedig csökkentésre kerülnének az alábbiak szerint)

				hatályos TSZ		javasolt TSZ-módosítás
2024. augusztus 16-ig				5.000.000 Ft
2024. szeptember 5-ig	7.000.000 Ft		6.000.000 Ft
2024. október	5-ig		7.000.000 Ft		6.000.000 Ft
2024. november 5-ig		7.000.000 Ft		5.500.000 Ft
2024. december 5-ig 		7.000.000 Ft		5.500.000 Ft
össz.				28.000.000 Ft		28.000.000 Ft

2. Másrészt ügyvezető úr további 5 millió Ft kiegészítő támogatást kér az alábbi célokra:
· Őszi hónapokban tematikus rendezvények megszervezése 1.000.000 Ft/rendezvény költséggel (össz. 3.000.000 Ft), melyek színesítéséhez plusz anyagi források bevonása szükséges: 
· Szeptember: „Október Feszt”- jellegű program: zenés programelemek mellett bemutatkozhatnának a környékbeli sör-manufaktúrák termékei
· Október: az őszi szünetben családi programokat terveznek, 
· November: Márton naphoz kötődő programok hagyományok mentén
· Online marketing, Zalakaros településmarketing adwords, stb. költségeire (1.000.000 Ft) – marketing szakértő bevonásával. 
Indokolásuk: „Fenti rendezvényeinkről szóló posztokat ennek segítségével célzottan, a célcsoport képviselői számára targetálva, hatékonyabb elérést biztosítva ezáltal a marketing üzenet célba juttatásának.”
· Zalakaros kiadvány, rendezvénynaptár 2025, térkép (1.000.000 Ft) 
Indokolásuk szerint jelen pillanatban rendkívül csekély mennyiségben rendelkezik az iroda Zalakarost népszerűsítő kiadványokkal. Szükséges lenne ennek alapján 3 nyelvű, rövid szövegekkel ellátott, inkább képi megjelenésében a mai igényekhez igazodó információs kiadvány létrehozása, továbbá megújult Zalakaros városi térkép nyomtatása és 2025-ös rendezvénynaptár létrehozása.
Amennyiben a Képviselő-testület támogatja a Kft. ügyvezetőjének kérését, az 5 millió Ft többlettámogatás a 2024. évi költségvetés általános tartaléka terhére biztosítható.
Kérem a Tisztelt Képviselő-testületet, hogy az előterjesztést tárgyalja meg és döntsön az alábbi határozati javaslatok elfogadásáról az alábbiak szerint:
Az I. határozati javaslat az előfinanszírozási kérelem támogatására tesz javaslatot. 
A II. határozati javaslat három alternatívát tartalmaz a kiegészítő támogatás iránti kérelemre: 
A változat: támogatás teljes összegben- 5 millió Ft
B változat: részbeni támogatás meghatározott összeggel és célokkal
C változat: elutasítás 

I. Határozati javaslat: (előfinanszírozási kérelem támogatása) 
Zalakaros Város Önkormányzat Képviselő-testülete

1./ támogatja a Zalakarosi Turisztikai Nonprofit Kft. azon kérését, hogy a szervezet részére 2024. év szeptember-december hónapjaira megállapított 28 millió Ft támogatás összegéből 5 millió Ft kerüljön előlegként augusztus hónapban folyósításra,
2./ felkéri a Zalakarosi Közös Önkormányzati Hivatalt a támogatási szerződés II.3. pontjának módosítására az alábbiak szerint: 
„2024. április 10-ig			8.000.000 Ft
2024. május 5-ig			7.000.000 Ft
2024. június 5-ig			7.000.000 Ft
2024. július 5-ig			7.000.000 Ft
2024. augusztus 5-ig			8.000.000 Ft
2024. augusztus 16 ig 		 5.000.000 Ft
2024. szeptember 5-ig		 6.000.000 Ft
2024. október 5-ig                               6.000.000 Ft
2024. november 5-ig   		 5.500.000 Ft
2024. december 5-ig                           5.500.000 Ft”
3./ felhatalmazza a polgármestert a módosított támogatási szerződés aláírására.

Határidő:         2024.08.16. 
Felelős:             Novák Ferenc polgármester 
Operatív felelős: Bányai Edit hatósági ügyintéző
		     Horváthné Juhász Barbara – tájékoztatásul a költségvetés részére	

II. Határozati javaslat: 
A változat (kérelem támogatása teljes összegben- 5 millió Ft)

Zalakaros Város Önkormányzat Képviselő-testülete

1./ úgy határoz, hogy a Zalakarosi Turisztikai Nonprofit Kft. részére 5 millió Ft kiegészítő támogatást folyósít a Kft. kérelmében megfogalmazott alábbi célokra:
a) 3 millió Ft három különböző rendezvényre 2024. szeptember-október-november hónapokban;
b) 1 millió Ft online marketingre;
c) 1 millió Ft Zalakarost népszerűsítő kiadványokra.
2./ a kiegészítő támogatás fedezetét a 2024. évi költségvetés általános tartaléka terhére biztosítja;
3./ felkéri a Zalakarosi Közös Önkormányzati Hivatalt a támogatási szerződés elkészítésére,
4./ felhatalmazza a polgármestert a támogatási szerződés aláírására.

Határidő:          2024. 08.30.
Felelős:              Novák Ferenc polgármester 
Operatív felelős: Bányai Edit hatósági ügyintéző
		    Horváthné Juhász Barbara – tájékoztatásul a költségvetés részére	

B változat (kérelem részbeni támogatása-)
Zalakaros Város Önkormányzat Képviselő-testülete

1./ úgy határoz, hogy a Zalakarosi Turisztikai Nonprofit Kft. 5 millió Ft kiegészítő támogatásra vonatkozó kérelmét részben támogatja …………………………….Ft összegben az  alábbi célokra:  
a) …………..
b) …………..
…
2./ a kiegészítő támogatás fedezetét a 2024. évi költségvetés általános tartaléka terhére biztosítja;
3./ felkéri a Zalakarosi Közös Önkormányzati Hivatalt a támogatási szerződés elkészítésére,
4./ felhatalmazza a polgármestert a támogatási szerződés aláírására.

Határidő:             2024. 08.30.
Felelős:               Novák Ferenc polgármester 
Operatív felelős: Bányai Edit igazgatási ügyintéző

C változat (kérelem elutasítása)

Zalakaros Város Önkormányzat Képviselő-testülete úgy határoz, hogy a Zalakarosi Turisztikai Nonprofit Kft. 5 millió Ft kiegészítő támogatásra vonatkozó kérelmét nem támogatja.

Határidő:             2024. 08.30.
Felelős:               Novák Ferenc polgármester 
Operatív felelős: Bodor Johanna titkársági ügyintéző (kérelmező tájékoztatása)


Zalakaros 2024. augusztus 12.


							Novák Ferenc
							polgármester

